# TLAČ V PROSTREDÍ SYSTÉMU WINDOWS

## Prehľad

- Ponuka používaná na spustenie tlače sa môže odlišovať v závislosti od aplikácie.
- Tlačidlo, ktoré slúži na otvorenie okna s vlastnosťami ovládača tlačiarne (obvykle [Vlastnosť] alebo [Nastavenia tlače]), sa môže odlišovať v závislosti od aplikácie.
- Názov zariadenia, ktorý sa obvykle zobrazuje v ponuke [Tlačiareň], je [MX-xxxx]. („xxxx“ je postupnosť znakov, ktorá je závislá od modelu vášho zariadenia.)

## Ovládanie

V nasledovnom príklade je vysvetlené, ako vytlačiť dokument z aplikácie WordPad, ktorá je štandardnou súčasťou systému Windows.
Kliknite na ikonu programu WordPad a vyberte položku [Tlač].
V systéme Windows XP/Server 2003/Vista vyberte položku [Tlač] v ponuke [Súbor].
Vyberte ovládač tlačiarne pre zariadenie a kliknite na tlačidlo [Predvoľby].
Ak sú ovládače tlačiarne zobrazené ako zoznam, vyberte zo zoznamu názov ovládača, ktorý budete používať.
Kliknite na kartu v dialógovom okne Tlač a vykonajte na nej potrebné nastavenia.
Kliknite na kartu [Papier] a vyberte veľkosť papiera.

- Overte, či je veľkosť papiera rovnaká ako veľkosť papiera nastavená v aplikácii.
- V rozbaľovacej ponuke môžete zaregistrovať max. sedem používateľom zadaných veľkostí. Ak chcete uložiť veľkosť papiera, vyberte v rozbaľovacej ponuke položku [Vlastný papier] alebo jednu z možností [Používateľ 1] až [Používateľ 7] a kliknite na tlačidlo [Vlastný].
- Na výber nastavení na ďalších kartách kliknite na požadovanú kartu a potom vyberte nastavenia.

Kliknutím na tlačidlo [OK] spustite tlač.
Späť nahor