# TYPY SPOTREBNÉHO MATERIÁLU A SPÔSOBY USKLADNENIA

## Typy spotrebného materiálu

Mali by ste používať odporúčaný papier na kopírovanie a štítky. Podrobnosti vám poskytne predajca.
Mali by ste používať určené tonerové kazety, kazety so sponkami a priehľadné fólie.

Názov výrobku | Názov modelu | Poznámky
--- | --- | ---
Priehľadná fólia veľkosti A4 (špeciálny papier) | S4BG68 | 100 hárkov (10 súprav v škatuli)
Kazeta so sponkami (pre finišer alebo sedlový finišer) | MX-SCX1 | Približne 3 x 5 000 sponiek
Kazeta so sponkami (pre finišer (veľký stohovač)) | AR-SC2 | Približne 3 x 5 000 sponiek
Kazeta so sponkami (pre jednotku sedlovej väzby sedlového finišera a sedlový finišer (veľký stohovač)) | AR-SC3 | Približne 3 x 2 000 sponiek

## Manipulácia s tonerom a tonerovou kazetou a núdzové postupy

### Manipulácia

Toner a tonerovú kazetu nevhadzujte do ohňa. Toner môže vyšpliechnuť a spôsobiť popáleniny. Tonerovú kazetu neotvárajte nasilu. Toner môže vytiecť. V takom prípade sa vyhýbajte jeho vdýchnutiu a kontaktu s pokožkou.

### Uskladnenie

Toner a tonerovú kazetu skladujte na chladnom a tmavom mieste, ktoré nie je hermeticky uzavreté a neobsahuje oheň. Toner a tonerové kazety uchovávajte mimo dosahu malých detí. Škatuľu s novou tonerovou kazetou skladujte vodorovne, nie na výšku. Dávajte pozor, aby ste nezamenili hornú a dolnú stranu. Ak je škatuľa uskladnená na výšku, znižuje sa tekutosť tonera, aj keď tonerovou kazetou pred použitím poriadne zatrasiete. Toner navyše môže ostať v kazete a nedostane sa tak do zariadenia.

### Núdzové postupy

###### Ak vdýchnete toner:

Presuňte sa na miesto s čistým vzduchom a kloktajte s veľkým množstvom vody. Ak sa u vás prejavia príznaky (kašeľ), vyhľadajte lekársku pomoc.

###### Ak sa toner prilepí na pokožku:

Umyte pokožku mydlom a opláchnite vodou.

###### Ak sa toner dostane do očí:

Okamžite toner vypláchnite tečúcou vodou. V prípade bolestí vyhľadajte lekársku pomoc.

###### Ak toner prehltnete:

Vypláchnite si ústa a vypite jeden až dva poháre vody. V prípade potreby vyhľadajte lekársku pomoc.

###### Upozornenie:

- Tonerové kazety neskladujte na mieste s teplotou vyššou ako 40 °C.
  Ak je toner uložený na mieste s vysokou teplotou, môže dôjsť k jeho stvrdnutiu.
- Tonerové kazety a zásobník na zber tonera uchovávajte mimo dosahu malých detí.

## Ďalšie spôsoby uskladnenia spotrebného materiálu

###### Spotrebný materiál skladujte na mieste, ktoré vyhovuje nasledujúcim podmienkam.

- Čisté a suché miesto
- Miesto so stabilnou teplotou
- Miesto bez priameho slnečného žiarenia

###### Papier na kopírovanie dajte do vaku a skladujte na rovnom mieste.

Ak papier nedáte do vaku alebo nepripravíte na skladovanie, prejavia sa účinky skrútenia alebo absorpcie vlhkosti, ktoré zapríčinia zaseknutie papiera.
Uistite sa, že ste vložili zvyšné papiere do vaku a zatvorením ho pripravili na skladovanie. V opačnom prípade skrútenie papiera alebo absorpcia vlhkosti zapríčinia zaseknutie papiera.
Späť nahor