# ZADANIE KÓDU ÚČTOVANIA POMOCOU OVLÁDAČA TLAČIARNE

## Prehľad

Kód účtovania môžete zadať pomocou ovládača tlačiarne zariadenia.
Pri používaní tlačiarne môžete kód účtovania zadať len priamym napísaním.
Prehľad kódu účtovania nájdete v časti "KÓD ÚČTOVANIA".

### Povoliť kód účtovania

Toto nastavenie sa vyžaduje len v prostredí systému Windows. (V prostredí počítača Macintosh ho možno vždy použiť.)

1. #### Kliknite na tlačidlo [Štart] a vyberte položku [Zariadenia a tlačiarne].

   - V systéme Windows Vista kliknite na tlačidlo [Štart] a vyberte položky [Ovládací panel] – [Tlačiarne].
   - V systéme Windows XP/Server 2003 kliknite na tlačidlo [Štart] a potom na tlačidlo [Tlačiarne a faxy].
   - V systéme Windows 8 kliknite pravým tlačidlom myši na domovskú obrazovku (alebo potiahnite prstom z dolného konca obrazovky) a kliknite na panel aplikácie → [Všetky aplikácie] → [Ovládací panel] → [Hardvér a zvuk] → [Zariadenia a tlačiarne].
   Ak sa v ponuke [Štart] systému Windows XP nezobrazí položka [Tlačiarne a faxy], vyberte položky [Ovládací panel] – [Tlačiarne a iný hardvér] – [Tlačiarne a faxy].

2. #### Kliknite pravým tlačidlom myši na ikonu ovládača tlačiarne zariadenia.

   V systéme Windows XP/Server 2003/Vista kliknite na ikonu ovládača tlačiarne zariadenia.

3. #### Kliknite na položku [Vlastnosti tlačiarne].

   - V systéme Windows Vista kliknite na ponuku [Usporiadať] a potom na položku [Vlastnosti].
   - V systéme Windows XP/Server 2003 kliknite na ponuku [Súbor] a potom na položku [Vlastnosti].

4. #### Kliknite na kartu [Konfigurácia] a potom na tlačidlo [Pravidlá tlače].

5. #### Začiarknite políčko [Kód účtovania] takto a kliknite na tlačidlo [OK].

## Ovládanie

### Windows

1. #### Spustite tlač.

2. #### Zadajte hlavný a vedľajší kód a kliknite na tlačidlo [OK].

   Ak chcete zachovať zadaný kód účtovania, nastavte položku [Vždy použiť kód účtovania] na hodnotu .
   - Ak vyberiete položky „Režim nastavenia (administrátor)“ – [Nastavenie kódu účtovania] – [Nastavenia správy] a položku [Použiť kód účtovania] nastavíte na hodnotu Povoliť, zadaný kód účtovania sa zakáže a nezaznamená sa v denníku úloh.
   - Ak ste tlač spustili bez zadania kódu účtovania, v denníku úloh sa zaznamená kód používania.

### Macintosh

1. #### Vyberte položku [Kód účtovania].

2. #### Zadajte hlavný a vedľajší kód.

Späť nahor